27/04/2021 | Administración LocalMunicipal
Monfero
Convocatoria para a formación e funcionamento dunha bolsa de emprego para posibles provisións temporais de persoal na categoría de auxiliar administrativo

A Xunta de Goberno local deste Concello, nas sesións celebradas en datas 14 e 21 de abril de 2021, acordou a aprobación da convocatoria e as bases reguladoras para a formación e funcionamento dunha bolsa de emprego para posibles provisións temporais de persoal na categoría de Auxiliar Administrativo. Dando cumprimento aos acordos da Xunta de Goberno Local, procédese á publicación íntegra das mesmas para xeral coñecemento. Monfero, 21 de abril de 2021. O ALCALDE, Andrés Feal Varela Estas bases teñen por obxecto regular o sistema de selección e o funcionamento dunha bolsa de emprego para a provisión temporal de persoal (modalidade funcionarial preferentemente, ou laboral), mediante un procedemento áxil que respecte os principios de transparencia, igualdade, mérito, capacidade e publicidade, na categoría profesional de Auxiliar Administrativo, para atender as necesidades que teña o Concello desta clase de persoal para a prestación dos distintos servizos municipais, tanto para a execución de programas temporais, xa sexa con financiamento doutras administracións ou con financiamento propia, como para a realización de substitucións, cobertura de vacantes ou acumulación de tarefas durante o período da súa vixencia. A necesidade máis inmediata do Concello neste ámbito é o reforzo do persoal administrativo adscrito aos servizo sociais municipais, cun auxiliar administrativo durante un período de oito meses, financiada co POS+ Adicional 1/2021, para o financiamento de gastos sociais extraordinarios. Cando se trate de programas financiados por outras administracións, teranse previamente en conta as características e esixencias de selección específicas esixidas nas correspondentes convocatorias, procedendo a aplicación desta bolsa só no caso de que as respecte. A duración dos contratos ou nomeamentos que se realicen ao amparo desta convocatoria quedará vinculada ao seu financiamento, no caso de que o teñan, de tal xeito que, a súa celebración, vixencia e duración, dependerá da subvención que o financie. Así mesmo, en ningún caso os contratos poderán superar os tres anos de duración; nin o mesmo/os traballador/es poderán estar contratados, mediante dous ou máis contratos temporais, para o mesmo ou diferente posto de traballo, durante un prazo superior a 24 meses, nun período de 30, polo que, cando se prevea que coa nova contratación se van superar estes límites, se pasará ao seguinte candidato da lista, e así mentres resulte afectado por estas limitacións. Igualmente se respectarán as limitacións que para o persoal funcionario interino sinala o artigo 10 do Real decreto lexislativo 5/2015, de 30 de outubro, polo que se aproba o texto refundido da Lei do estatuto básico do empregado público, e resto da normativa. Os servizos contratados terán autonomía e substantividade propia dentro da actividade normal da empresa, e o seu obxecto, en principio de duración incerta, haberá de determinar, por si mesmo, a súa duración, agás nos casos de substitución de persoal. A Convocatoria anunciarase mediante publicación dun anuncio no Boletín Oficial da Provincia da Coruña e no taboleiro de anuncios electrónico municipal, situado na páxina web do concello: www.concellodemonfero.com.Co resultado do proceso selectivo confeccionarase unha bolsa de emprego cos aspirantes que o superaron, por orde de puntuación, procedéndose, no seu momento, á súa contratación ou nomeamento de forma correlativa e decrecente, en función das necesidades que xurdan. En todo caso, o Concello poderá establecer un procedemento de selección diferente e específico cando se requira un perfil profesional concreto. A bolsa permanecerá en vigor durante un período mínimo de dous anos e ata un máximo de cinco desde que sexa aprobada, procedendo a súa renovación cando transcorra este período mínimo e, unha vez renovada ou transcorridos cinco anos, perderá validez a que até ese momento estivese vixente, pero sen que iso afecte ao persoal contratado ou nomeado en virtude dela e durante a súa vixencia As retribucións a percibir serán as básicas en vigor en cada momento correspondentes ao subgrupo C2, o complemento de destino correspondente ao nivel 16 establecido para os funcionarios e o complemento específico establecido no Anexo de Persoal do Orzamento en vigor do Concello de Monfero para o posto de Auxiliar Administrativo 1, ou as retribucións correspondentes á praza que se substitúa ou ocupe. Cando se trate de persoal laboral, determinaranse de acordo co convenio colectivo provincial que resulte de aplicación (En principio o convenio colectivo de oficinas e despachos de A Coruña) Xornada de 37,5 h/semanais cos descansos que establece a Lei. O cometido funcional do posto versará sobre a realización das funcións e tarefas que lle son propias, e serán as establecidas en concreto para o posto que se ocupe na Relación de Postos de Traballo en vigor do Concello ou, en xeral, as propias dun/dunha auxiliar administrativo de administración xeral: 1.- Prestación de apoio administrativo en calquera departamento e tarefas de atención ao público.2.- Redacción de documentos e escritos, incorporación dos documentos aos expedientes así como o seu arquivo e rexistro, 3.- Información ao usuario.4.- Manexo de bases de datos e Boletíns oficiais.5.- Manexo de aplicacións informáticas de oficina.6.- Manexo de Programas informáticos de uso na Administración Local (TEDEC, SUBTEL.) 7.- Atención telefónica e cantos outros traballos teñan que ver cos dunha xestión administrativa. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Teren nacionalidade española ou seren nacionais dalgún dos estados membros da Unión Europea ou nacionais daqueles Estados aos que se refire e nas condicións que establece o artigo 57 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. b) Teren cumpridos dezaseis anos e non exceder a idade máxima de xubilación forzosa. c) Estar en posesión do título de Graduado en ESO ou equivalente segundo o recollido na normativa reguladora correspondente do Ministerio de Educación. No caso de titulacións obtidas no estranxeiro, deberase estar en posesión da documentación que acredite fidedignamente a súa homologación. d) Acreditación do coñecemento da lingua galega: nivel Celga 3 ou equivalente. e) Non padecer enfermidade ou eiva física que impida o desenvolvemento das funcións que correspondan ao posto a ocupar. f) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. g) Non atoparse incurso en causa de incompatibilidade ou incapacidade. De acordo coa vixente ordenanza fiscal municipal da taxa por dereitos de exame, publicada no BOP Nº 134 do 14-07-2011 (poderá consultarse tamén na páxina web do Concello de Monfero, www.concellodemonfero.com), e sen prexuízo dos beneficios que se establecen nela, os dereitos de exame fíxanse en 20,00 euros, que poderán satisfacerse mediante xiro postal, telegráfico ou transferencia bancaria dirixida ao Concello de Monfero (Núm. de conta: Abanca CCC ES27 2080 3112 2931 1000 0027), debendo indicarse o Nome, Apelidos e Praza á que se opta. Nestes últimos supostos, os gastos de tramitación que, no seu caso, determine a entidade bancaria ou os servizos postais correrán por conta do solicitante. As instancias solicitando tomar parte no proceso selectivo, co modelo oficial ou normalizado que figura como anexo I destas bases, dirixiranse á Alcaldía da Corporación e presentaranse durante o prazo de 10 días naturais, contados dende o seguinte hábil ao da publicación do anuncio da convocatoria no BOP. Poderán presentarse no Rexistro Xeral do Concello, na Sede Electrónica (https://sede.monfero.es ou www.concellodemonfero.com) ou na forma prevista no artigo 16.4 da Lei 39/2015. Se consonte este precepto se presentara a instancia vía correo, deberá aparecer o selo da correspondente oficina de correos na devandita solicitude e comunicarase simultaneamente ao Concello: por fax ao número 981 793804 ou por correo electrónico á dirección correo@monfero. es. Esta comunicación simultánea será igualmente obrigatoria se se presentara nas oficinas doutras Administracións Públicas. Noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Non se admitirán as solicitudes que non se formulen no modelo oficial que figura como anexo I nin as que se reciban no Concello unha vez aprobada pola Alcaldía a lista de aspirantes admitidos/as e excluídos/as definitiva, se for o caso, con independencia do procedemento utilizado para envialas. Para ser admitido para tomar parte no proceso de selección, bastará con que os/as aspirantes manifesten nas súas instancias, debidamente asinadas, que reúnen todos e cada un dos requisitos esixidos na base Sétima desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: a- Fotocopia do DNI ou Tarxeta de Residente. b- Fotocopia da titulación esixida para participar na convocatoria. c- Xustificante de abono da taxa de dereitos de exame. Terán que estar aboados na data de finalización do prazo de presentación de solicitudes. d- No seu caso, fotocopia do certificado ou título acreditativo de coñecemento da lingua galega CELGA 3, ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014. En todo caso, e de acordo co previsto no artigo 51.2 da Lei de Emprego Público de Galicia, as persoas aspirantes que non acrediten dito coñecemento da Lingua Galega requirido (Celga 3, ou equivalente), ou de estar en condicións de obtelo dentro do prazo de presentación de instancias, deberán obter, para a definitiva superación do proceso selectivo, a cualificación de apto/a na proba específica de coñecemento da lingua galega que deberán realizar, de conformidade ao previsto na base 11.1.2 da presente convocatoria. e- No seu caso, relación numerada de méritos que se aleguen e os documentos xustificativos correspondentes, que deberán ser orixinais ou copias cotexadas. O Tribunal non terá en consideración os méritos que non estean debidamente acreditados. Presumirase que a documentación achegada polos solicitantes é auténtica, agás nos casos que constan nestas bases, e unicamente será requirida a presentación da documentación orixinal aos aspirantes que finalmente sexan seleccionados. No caso de detectarse falsidade documental, será motivo de exclusión do proceso. Unha vez finalizado o prazo de presentación de solicitudes, acordarase por Resolución da Alcaldía a aprobación da lista provisional de persoas admitidas e excluídas, se for o caso, e publicarase coa maior brevidade no taboleiro de anuncios electrónico municipal. Durante o prazo dos dous días hábiles seguintes poderanse presentar reclamacións, alegacións ou emendas de deficiencias ou erros (EN NINGÚN CASO SERÁ ADMITIDA NOVA DOCUMENTACIÓN RELATIVA AOS MÉRITOS QUE NON FORAN ACHEGADOS COA SOLICITUDE E XUSTIFICADOS NOS TERMOS PREVISTOS NAS PRESENTES BASES NIN AQUELA QUE CORRIXA A XA ACHEGADA RESPECTO DELES). As reclamacións ou alegacións presentadas serán resoltas pola Alcaldía, que aprobará no mesmo acto, de ser posible, a composición do órgano de selección e determinará o lugar, data e hora estimada para o inicio das probas de selección (en función do número de aspirantes), que será publicada coa maior brevidade no Taboleiro de Anuncios Electrónico do Concello de Monfero. O órgano de selección será colexiado e, como mínimo, constará dun Presidente, tres Vogais e un Secretario, con voz e sen voto, que serán designados por resolución da Alcaldía de acordo co disposto polo art.60 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. A súa composición axustarase aos principios de imparcialidade e profesionalidade dos seus membros, que será esixible a todos e cada un deles individualmente considerados, ben polos coñecementos profesionais que posúan da materia de que se trate ou polos seus coñecementos específicos sobre selección de persoal, e tenderase, así mesmo, á paridade entre muller e home. O Presidente do tribunal e os vogais deberán posuír titulación igual ou superior aos postos de traballo obxecto da convocatoria, cumprindo o disposto no artigo 60 do TREBEP. O persoal de elección ou de designación política, os funcionarios interinos e o resto do persoal eventual non poderán formar parte deles. A pertenza aos órganos de selección será sempre a título individual, non podendo ostentarse en representación ou por delegación de ninguén. Os membros do tribunal deberán absterse de formar parte destes e de intervir cando concorra algunha das circunstancias sinaladas no artigo 23.2 da Lei 40/2015. Tampouco poderán formar parte do tribunal os funcionarios que realizasen tarefas de preparación de aspirantes a probas selectivas nos cinco anos anteriores á publicación da correspondente convocatoria. Os membros do tribunal que estean incursos nalgunha desas causas deberán comunicalo inmediatamente á autoridade convocante, quen resolverá o procedente. Os aspirantes poderán recusar aos membros dos tribunais, de acordo co establecido no artigo 24 da Lei 40/2015. O órgano de selección non poderá constituírse nin actuar sen a asistencia de máis da metade dos seus membros, titulares ou suplentes, indistintamente. Poderá dispor a incorporación de asesores especialistas se así o estiman necesario ou adecuado, que actuarán con voz pero sen voto. Así mesmo resolverá todas as dúbidas que poidan xurdir na aplicación das presentes bases. No que respecta á súa constitución e formación de vontade, rexerase pola Lei de procedemento administrativo, estando facultada para interpretar as presentes bases, así como para resolver todas as dúbidas e os problemas que puideran xurdir. O proceso selectivo para a constitución da Bolsa de Traballo desenvolverase mediante o procedemento de concurso oposición. As persoas aspirantes acudirán ás probas provistas do DNI e serán convocadas para cada exercicio nun único chamamento. A fase de concurso será posterior á fase da oposición e non terá carácter eliminatorio. O tribunal non poderá valorar os méritos que non foran achegados coa solicitude e xustificados nos termos previstos nas presentes bases. O tribunal non poderá conceder ningún prazo para que as persoas aspirantes corrixan a documentación que fai referencia aos méritos. As probas selectivas constarán de dúas fases: Unha primeira fase de oposición e posteriormente a fase de concurso. O tribunal adoptará as medidas necesarias para garantir que os exercicios da oposición sexan corrixidos sen que se coñeza a identidade dos aspirantes sempre que sexa posible, utilizando para elo modelos impresos para o exame nos que non poderá constar ningún dato de identificación do aspirante na parte da folla normalizada do exame que teña que ser corrixida polo tribunal. O tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. En calquera momento do proceso selectivo, os órganos competentes de selección poderán requirir aos opositores para que acrediten a súa identidade. Constará dos seguintes exercicios, que terán carácter obrigatorio e eliminatorio: 11.1.1) Primeiro exercicio. Consistirá na resolución por escrito, nun prazo máximo de 40 minutos, dun cuestionario de 25 preguntas tipo test propostas polo órgano de selección en relación co contido do programa que figura no Anexo II desta convocatoria, así como 3 preguntas de reserva, con tres respostas alternativas, sendo só unha delas a correcta. O exercicio valorarase cun máximo de 10 puntos, a razón de 0,40 puntos por cada resposta acertada. As preguntas non contestadas penalizarán descontando -0,05 puntos por cada unha, e por cada resposta errada se descontarán -0,15 puntos, sendo preciso acadar un mínimo de 5 puntos para superar a proba.11.1.2) Segundo exercicio De carácter obrigatorio e eliminatorio para o caso de que as persoas aspirantes non acrediten estar en posesión do certificado de lingua galega (Celga 3 ou equivalente). Deberán superar unha proba de carácter escrito de coñecemento da lingua galega dirixida á comprobación, por parte do Tribunal, de que comprenden, falan e escriben o galego ao nivel esixido, sendo sometidos ás probas que se consideren máis axeitadas nun tempo máximo de 30 minutos. Esta proba será cualificada como Apto ou Non apto; sendo necesario obter a cualificación de apto para continuar no proceso selectivo. Será posterior á fase de oposición e non será eliminatoria. Valorarase a experiencia profesional e a formación complementaria das persoas aspirantes que superaran a fase de oposición de acordo co seguinte baremo: 11.2.1) Servizos prestados noutras administracións. Máximo 2 puntos. -Por servizos prestados na Administración Local como persoal funcionario ou persoal laboral en prazas do grupo C, subgrupos C1 ou C2, ou equivalentes de persoal laboral, a xornada completa, utilizando a aplicación informática TEDEC no desempeño das tarefas e funcións, desde o 1 de xaneiro de 2017: 0,10 puntos por mes traballado, xa sexa nun ou en varios postos. As persoas aspirantes xustificarán os servizos prestados na Administración Pública mediante un certificado expedido para o efecto polo órgano encargado da Entidade correspondente, no que se faga constar expresamente os servizos prestados, a súa duración e a utilización da aplicación informática TEDEC no desempeño das tarefas e funcións realizadas, acompañado dun Informe de Vida Laboral. No caso doutra modalidade de xornada será avaliada de xeito proporcional.11.2.2) Formación complementaria. Máximo 2 puntos. -Valoraranse con un máximo de 1 punto as titulacións académicas superiores a esixida como requisito para poder participar na convocatoria de acordo co seguinte: - Titulación universitaria ou equivalente: 1 punto. - Bacharelato superior ou FP2 ou equivalente: 0,5 puntos (Máximo 0,5 puntos). -Valorarase ata un máximo de 1 punto a asistencia a cursos impartidos pola Deputación Provincial da Coruña relacionados coa aplicación informática TEDEC desde o 1 de xaneiro de 2017, cun mínimo de 10 horas de duración, a razón de 0,25 puntos por cada curso, ou, polos que en conxunto, sumen mais de 20 horas. Os méritos aos que se refire este parágrafo, acreditaranse cos diplomas ou certificados acreditativos debidamente cotexados. Non serán valorados os méritos non xustificados segundo o establecido neste punto. O órgano de selección reunirase para a confección da primeira proba escrita e para realizala na hora acordada pola Alcaldía de acordo co establecido na base novena. Unha vez realizada, publicaranse as respostas no taboleiro de anuncios electrónico do Concello, e concederanse dous días hábiles para a presentación de reclamacións contra as preguntas. Transcorrido este prazo, o órgano de selección volverá a reunirse, pola vía que estime conveniente, para a resolución das reclamacións, se as houbera. Posteriormente se publicará a cualificación da proba, que será sometida a outro período para a presentación de reclamacións de dous días hábiles desde a súa publicación no taboleiro de anuncios electrónico do Concello. Posteriormente, se fora o caso, realizarase a segunda proba e cualificarase, de ser posible, no mesmo día. En caso de empates, os resolverá en primeiro lugar a puntuación obtida na proba e, en segundo lugar, as titulacións académicas e, de persistir, o órgano de selección efectuará un sorteo público inmediatamente despois da cualificación da última proba que sexa necesario realizar, no mostrador das oficinas municipais. A orde definitiva dos aspirantes seleccionados para formar a bolsa de traballo, virá determinada pola puntuación obtida ao final do proceso e resultado do sorteo, se fora o caso. A continuación, o órgano de selección proporá á Alcaldía a aprobación da listaxe cas/cos aspirantes aprobados seguindo a orde de puntuación obtida. A Bolsa de emprego será aprobada por resolución da Alcaldía e publicarase no Taboleiro de anuncios electrónico do Concello de Monfero para os efectos de notificación a todas as persoas participantes e aos demais interesados. Contra a resolución aprobatoria, que esgotará a vía administrativa, poderá interpoñerse recurso contencioso-administrativo segundo o que dispón a normativa vixente ou calquera outro que os interesados consideren oportuno. As incorporacións desde a Bolsa de emprego para prestar servizos realizaranse por orde decrecente, segundo a puntuación alcanzada no proceso selectivo polos aspirantes, agás no suposto de que, o aspirante ao que lle corresponda, resultase afectado polas limitacións que se establecen na base 1ª, o que dará lugar á incorporación do seguinte, mentres permanezan ditas limitacións, e tamén nos casos das persoas aspirantes que foran nomeados funcionarios interinos ou contratados para o desempeño temporal dun posto de traballo do Concello de Monfero en concreto, ou para a realización neste dunhas funcións e cometidos específicos, que, por este feito, para aproveitar a formación e experiencia adquiridas, e, polo tanto, por razóns de eficiencia e eficacia, pasarán a ter preferencia sobre os aspirantes da bolsa de emprego que tiveran máis puntuación nos seguintes chamamentos que realice o Concello para o desempeño desde mesmo posto ou a realización desas mesmas funcións e cometidos específicos. Os chamamentos realizaranse, preferentemente, pola AEDL do Concello de Monfero, a través do teléfono, fax ou correo electrónico declarados polos integrantes, preferentemente este último. Terá que constar no expediente, mediante dilixencia ou, no seu caso, coa confirmación do fax remitido ou correo electrónico. Ditos chamamentos realizaranse segundo a orde sinalada no punto anterior, debendo o candidato presentar no Concello, no prazo de tres días naturais, a contar desde o seguinte ao do chamamento, salvo que este estableza outro diferente, a documentación que se indica na base 14. No suposto de rexeitar a proposta telefonicamente ou de non presentar a documentación no prazo sinalado, farase constar no expediente mediante dilixencia para o efecto, e chamarase ao seguinte candidato/a. No caso de que os integrantes que foran obxecto de chamamento estivesen prestando servizos para a Corporación, poderán rexeitara oferta e se lle respectará a orde que tivesen na Bolsa. Os datos que figuren na solicitude consideraranse válidos para os efectos de chamamento e notificación, sendo responsabilidade do interesado o erro na súa consignación, debendo comunicar ao Concello calquera variación destes. A orde de prelación das/os candidatas/os incluídas/os nas listaxes modificarase cos conseguintes chamamentos, de acordo coas seguintes regras: - Os/as que sendo chamados/as para facer efectiva a contratación ou nomeamento, renunciasen ao posto ou non presentasen a documentación en prazo, manifestando o seu interese de continuidade na listaxe, perderán o seu lugar na Bolsa, pasando a ocupar o último posto da Bolsa por un período dun ano. Exceptuaranse os casos de forza maior debidamente acreditados e apreciados motivadamente pola Alcaldía, entre os que non se incluirá o de estar traballando no momento do chamamento, agás que sexa para o Concello. - Se o aspirante ao que corresponda non puidera ser designado por algunha causa xustificada, motivadamente apreciada pola Alcaldía, conservará a súa orde na Bolsa. No caso contrario, será excluído dela. - Se calquera dos integrantes da listaxe renunciase a formar parte dela, ou unha vez nomeado renunciase, fose separado do servizo por razón disciplinaria ou por despedimento declarado procedente, será excluído da Bolsa. - Os aspirantes nomeados, logo de finalizar o período de servizos, volverán ao posto que ocupaban na Bolsa no momento de seren chamados. O aspirante chamado segundo a base anterior, presentará os documentos que se especifican seguidamente, acreditativos de que posúe as condicións e reúne, ou continúa a reunir, os requisitos esixidos na Convocatoria, salvo aqueles que presentara xunto coa solicitude en orixinal ou compulsados, no prazo máximo de 3 días naturais contados desde o seguinte ao do chamamento: - Fotocopia compulsada do D. N. I. - Fotocopia compulsada da titulación esixida. - No seu caso, fotocopia compulsada do certificado ou título acreditativo de coñecemento da lingua galega CELGA 3, ou equivalente debidamente homologado polo órgano competente en materia de política lingüística da Xunta de Galicia, de acordo co disposto na Orde do 10 de febreiro de 2014, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG nº 34, de 19 de febreiro de 2014. - Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto. - Certificado de delitos de natureza sexual, se así se estimase pola alcaldía polas funcións a desempeñar. - Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. - Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente. - Fotocopia do documento de afiliación á Seguridade Social, se for o caso. - Domiciliación de Nómina. O aspirante que, dentro do prazo de 3 día naturais, achegase a documentación esixida, será nomeado, por resolución da Alcaldía, para o cargo para o que foi seleccionado e, previa sinatura, no prazo de 3 días naturais, do correspondente contrato laboral (baixo a modalidade de duración determinada que se requira ao efecto, tendo en conta a causa e os prazos previstos na lexislación laboral) ou toma de posesión como funcionario interino, e alta na Seguridade Social, haberá de incorporarse ao seu posto no prazo de tres días naturais. Quen dentro dos respectivos prazos de tres días indicados, salvo causa de forza maior, non presentara a documentación, ou non comparecera para a sinatura ou non se incorporase, non poderá prestar os seus servizos, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. En todo o non previsto nas presentes bases estarase ao disposto en: - Lei 7/1985, do 2 de abril, reguladora das bases de réxime local. - Real decreto lexislativo 781/1986, do 18 de abril, polo que se aproba o texto refundido das disposicións vixentes en materia de réxime local. - Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público. - Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e promoción profesional dos funcionarios civís da Administración Xeral do Estado. - Lei 39/2015, do 1 de outubro, do Procedemento Administrativo común das Administracións Públicas; Lei 40/2015, do 1 de outubro, de Réxime Xurídico do sector público. - Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade. - Real Decreto Lexislativo 2/2015, do 23 de outubro, polo que se aproba o texto refundido da Lei do Estatuto dos Traballadores. - Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público. A presente convocatoria, as súas Bases e todos os actos administrativos que da mesma se deriven poderán ser impugnados polos interesados nos casos e na forma dispostos na Lei 39/2015, do 1 de outubro, do procedemento administrativo das administracións públicas. D./D.ª _____________________________________________________________________, con DNI____________________, con domicilio para os efectos de notificación en _____________________________________________________________ teléfono/fax________________________ e correo electrónico __________________________________________________ Que desexa participar no proceso selectivo convocado para a provisión do posto de traballo de AUXILIAR ADMINISTRATIVO, de acordo coas bases da convocatoria aprobadas por Decreto de Alcaldía. A tal efecto declara responsablemente e fai constar: 1º.- Que reúne todos e cada un dos requisitos para participar esixidos na convocatoria.2º.- Que coñece e acata incondicionalmente o contido das bases.3º.- Que son certos todos os datos sinalados na presente solicitude.4º.- Que posúe as capacidades e aptitudes físicas e psíquicas necesarias para o desenvolvemento das correspondentes funcións o tarefas correspondentes á praza á que se opta.5º- Que non está incurso en causa de incapacidade ou incompatibilidade que determine a lexislación vixente.6º- Que non ten sido separado mediante expediente disciplinario do servizo de ningunha administración pública nin está inhabilitado para o exercicio das funcións públicas.7º- Que achega coa presente solicitude a documentación xustificativa para a súa estimación: - Fotocopia do D. N. I. - Fotocopia da titulación esixida. - Fotocopia do título acreditativo de estar en posesión do nivel de coñecemento da lingua galega CELGA 3 ou equivalente. - Xustificante documental de ter aboado os dereitos de exame. - Relación de méritos e documentación xustificativa dos mesmos. Por iso, SOLICITO: Ser admitido/a no correspondente proceso selectivo. Monfero, ____ de _______________de 2021 SR. ALCALDE-PRESIDENTE DO CONCELLO DE MONFERO De conformidade co disposto na Lei orgánica 15/1999, de protección de datos de carácter persoal, informámoslle de que os datos recollidos neste documento formarán parte dun ficheiro automatizado, propiedade do Concello de Monfero, cuxa finalidade é a súa xestión para o correcto funcionamento deste. Vostede poderá exercer os dereitos de acceso, rectificación, cancelación ou oposición, segundo o disposto na Lei, se se pon en contacto co noso Dpto. de Dereitos. ARCO no seguinte enderezo: Rebordelo s/n, 15618 Monfero, A Coruña.1. A Constitución española de 1978. Principios xerais e estrutura. Os dereitos fundamentais. A organización do Estado na Constitución. A Coroa. As Cortes Xerais. O goberno e a Administración. O poder xudicial. O defensor do pobo.2. O Estatuto de Autonomía de Galicia.3. Réxime local español: clases das entidades locais. A provincia no réxime local. Organización provincial. Competencias.4. O municipio: concepto e elementos. Territorio e poboación. Organización e competencias. Os servizos mínimos municipais.5. A organización municipal. Órganos necesarios e órganos complementarios. O Pleno. O alcalde. Os tenentes de alcalde. A Xunta de Goberno Local. Competencias de cada un deles.6. Réxime de sesións e acordos dos órganos de goberno das entidades locais. Convocatoria e orde do día. Actas, certificacións, comunicacións, notificacións e publicación de acordos.7. Ordenanzas, regulamentos e bandos das entidades locais. Clases. Procedemento de elaboración e aprobación.8. Lei 39/2015, de 1 de outubro, do Procedemento Administrativo Común das Administracións Públicas.9. O persoal ao servizo das entidades locais. Clases e réxime xurídico. Dereitos e deberes do persoal. Retribucións. Licenzas e permisos. Incompatibilidades.10. O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas.11. A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións.12.- O Orzamento das Corporacións Locais. Contido, elaboración, aprobación e liquidación.13. Os ingresos das entidades locais. Impostos municipais. Taxas. Prezos públicos. Contribucións especiais.14. Os contratos administrativos: Tipos contractuais. Obxecto, orzamento base de licitación, valor estimado e prezo do contrato. O expediente de Contratación. Os contratos menores. Procedemento aberto de adxudicación e procedemento simplificado.15. Competencias e normas específicas en materia de contratación pública das entidades locais.16. Lei Orgánica 3/2018, de 5 de decembro, de Protección de Datos Persoais e garantía dos dereitos dixitais.17. A Lei 13/2008, do 3 de decembro, de Servizos Sociais de Galicia.18. Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade.19. Lei 10/2013, do 27 de novembro, de inclusión de Galicia.20. O Concello de Monfero. Configuración xeográfica. Límites. Termo municipal. Parroquias e núcleos de poboación. Vías de comunicación. Organización administrativa. O Alcalde, Andrés Feal Varela”